11β. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Π. 20918 της 14/14 Νοεμ. 1950 Περί χρόνου υποβολής δηλώσεων και καταβολής του φόρου κύκλου εργασιών υπό των ασφαλιστικών επιχειρήσεων. Έχοντες υπ' όψιν το άρθρον 16 παράγρ. 1 του Α. Νόμου 324/1945 "περί επαναφοράς εν ισχύι φορολογιών τινών," αποφασίζομεν: 1.Ο φόρος κύκλου εργασιών των ασφαλιστικών επιχειρήσεων καταβάλλεται εντός των μηνών Μαρτίου, Ιουνίου, Σεπτεμβρίου και Δεκεμβρίου εκάστου έτους δια τα καθ' έκαστον προδιαρρεύσαν ημερολογιακόν τρίμηνον απαιτητά ασφάλιστρα και πάσης φύσεως δικαιώματα, επιδιδομένης άμα και σχετικής δηλώσεως εις τον Οικονομικόν Έφορον της περιφερείας της έδρας της επιχειρήσεως, ή προκειμένου περί αλλοδαπής τοιαύτης, του Γενικού Πράκτορος και εν ελλείψει τοιούτου του υποκαταστήματος ή πρακτορείου της επιχειρήσεως. 2.Αι διατάξεις της παρούσης εφαρμόζονται επί των από 1 Ιαν. 1951 και εφεξής απαιτητών ασφαλίστρων. 